《赠曾吉甫》
宋代·吕本中

荒城少往还，居处喜相近。欣然得一笑，渠敢有不尽。

词源久欲得，此道或少进。作气在一鼓，军士况未慭。

凉风动高梧，尘土朝作阵。临溪惜暂别，溪浅雨复吝。

岂无一言赠，以当百镒赆。沉绵我未瘳，李君更须慎。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。